hu en de hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu la en hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu en hu hu hu hu hu de hu hu hu hu hu hu it hu hu hu hu hu hu hu hu hu en es en de hu en
AjánlatainkBöngéssz a rád szabott, rendszeresen megújuló ajánlataink között!
TúraútvonalainkVálaszd ki a számodra leginkább megfelelő túrát!
HíreinkItt további bringás híreket találsz a Balatonra és környékére vonatkozóan.
MenetrendekA BAHART és a MÁV kerékpárosbarát járatait itt találod.
InformációkA BalatonBike365-re vonatkozóan minden további háttérinformációt itt találsz meg.
Tudnivalók a BalatonBike365-ről, az applikációról és a szolgáltatásokról
A BalatonBike365 weboldalán igyekeztünk a lehető legtöbb információt elérhetővé tenni. Ennek ellenére úgy gondoljuk, hogy a balatoni bringázáshoz a BalatonBike365 applikáció nyújtja a legtöbb segítséget. Navigálj ajánlott túráinkon vagy az általad összeállított útvonalakon, és fedezd fel a kiválasztott túraútvonal közelében található látnivalókat, minősített szolgáltatóink ajánlatait. Eközben barátaid helyzetét is nyomon követheted a térképen, és tekerésed adatait is rögzítheted. Mindezt megkapod a BalatonBike365 applikációtól, amelyet kifejezetten a balatoni bringások számára hoztunk létre.
Minden olyan térképen megjeleníthető helyet, amire szükséged lehet bringázás közben, a GPS-eknél megszokott módon mi is POI-nak (Point of Interest) nevezünk. Ezeket kategorizáltuk, hogy könnyebben és gyorsabban meg tudd találni a számodra szükségeseket.
Kereshetsz például étkezési lehetőségek, szálláshelyek, természeti és épített látnivalók között egyaránt. A POI-k keresését szűrőkkel finomíthatod, értékelés, nyitvatartás, szolgáltatások szerint éppúgy, mint aszerint, hogy teljesíti-e a kerékpárosbarát elvárásokat, vagy épp tudsz-e vele a BalatonBike365 rendszerén belül csevegni.
Mit csináljak, ha szerintem hiányzik egy POI?
Ha olyan helyet találsz, amelyet véleményed szerint érdemes volna a BalatonBike365 térképén feltüntetni, használd a POI-ajánlás funkciót a térkép bal alsó részén található ikon segítségével! Csapatunk megvizsgálja javaslatodat, ha mindent rendben talál, hamarosan viszontláthatod saját POI-dat is a térképen. ☺
Mit jelent, hogy csapadékos időben is javasolt?
Az általunk kijelölt útvonalak egy része olyan, amely csapadékos időszakban a folyamatos karbantartás ellenére sem feltétlenül javasolt bringázásra. Egy kiadós eső után előfordulhatnak olyan felázott, agyagos földutak, amelyeken még napokkal később is kihívás feltolni a bringát. Hogy ne kerülj ilyen helyzetbe, esős időszakban használd a szűrőt!
Mit jelent a valóságban a kerékpárosbarát besorolás?
A Magyar Kerékpáros Turisztikai Szövetség (MAKETUSZ) és a Magyar Kerékpáros Szövetség (MKSZ) közösen alakította ki – számos nemzetközi modellt elemezve – a magyar kerékpárosbarát szolgáltatók kritérium-rendszerét a különböző szolgáltatói célcsoportok igényeinek figyelembevételével. Megszerzésének alapfeltétele a POI-kategóriánként meghatározott szolgáltatások körének biztosítása. Az egyes POI-k által nyújtott szolgáltatásokat az adott POI adatlapján található Szolgáltatások fülre kattintva ismerheted meg. További információ: https://maketusz.hu/orszagos-kerekparosbarat-szolgaltatoi-halozat/
Miért érdemes értékelned a POI-kat, túraútvonalakat?
Annak érdekében, hogy más bringásoknak segíts, értékeld a POI-kat és a túraútvonalakat 1-5 csillaggal a saját tapasztalataid alapján! Az értékelésedet később bármikor módosíthatod, így a mindenkori legfrissebb vélemények adhatnak támpontot a bringásoknak.
Milyen jelölésekkel találkozhatsz a POI-knál?
Kerékpárosok fogadása egy éjszakára is
Biztonságos kerékpártárolás a tartózkodás idejére
Kulturális és gasztro esemény
Milyen jelölésekkel találkozhatsz a túraútvonalainknál?
kijelölt úthálózat, útfelületi besorolás: föld
kijelölt úthálózat, útfelületi besorolás: murva
kijelölt úthálózat, útfelületi besorolás: aszfalt
útvonal, útfelületi besorolás: föld
útvonal, útfelületi besorolás: murva
útvonal, útfelületi besorolás: aszfalt
Mi az a könnycsepp+ a térkép bal alsó részén?
Ha úgy érzed, hogy hiányzik a térképről egy látványosság, amit a többi bringásnak is látnia kellene, vagy egy hely, amely a többi bringás számára is hasznos lehet, ajánld nekünk POI-ként!
Mi az a BalatonBike365?
A BalatonBike365 a Balaton kiemelt turisztikai fejlesztési térségben valósult meg. Célja, hogy az egész térségre vonatkozóan, átfogóan valósítson meg kerékpáros fejlesztéseket, bevonva a vérkeringésbe a partközeli és a háttértelepüléseket egyaránt. A fejlesztést szétbontottuk területekre, hogy azokra külön-külön tudjunk fókuszálni. Így kiemelt figyelmet kapott a Balatoni Bringakörút összekötése a Balaton déli részén, a Balaton-felvidéken és a Nyugat-Balaton – Kis-Balaton térségben kijelölésre és kitáblázásra kerülő, kerékpározható utakkal, valamint az északi részen kialakításra került, Magyarországon egyedülálló erdei élményútvonallal. Célunk volt továbbá a kerékpáros turizmus volumenének és arányának növelése, valamint a térbeli és időbeli koncentráció csökkentése, az alapszolgáltatások bővítése, a kerékpárosbarát szolgáltatók hálózatának középpontba állítása révén a turisztikai szolgáltatási lehetőségek kiterjesztése, a teljes körű tájékoztatás biztosítása, valamint a hálózatosodás elősegítése. Mindezeknek köszönhetően büszkélkedhetünk a projekt közvetlen eredményeivel: a kitáblázott kerékpáros útvonalakkal és pihenőhelyekkel, szubrégiónként mintegy 15-18 olyan tematikus túrával, amelyek 4-5 nehézségi fokú kategóriába sorolhatóak, minimum 800 km összefüggő kerékpáros útvonallal, három, eszközparkkal kiválóan felszerelt szolgáltató központtal Balatonföldváron, Keszthelyen és Balatonfüreden, innovatív, kerékpáros igényeket kielégítő mobil applikációval és weboldallal, valamint 6 új munkahellyel. Fentiek következtében az érintett régiókban a vendégéjszakák számának növekedésére számítunk mind a belföldi, mind – remélhetőleg – ismét a külföldi turisták tekintetében is. Az infrastrukturális fejlesztéseknek köszönhetően pedig egész évben élvezhetővé válik a Balaton és környéke a kerékpárosok számára is.
A projekt a Magyar Kerékpáros Szövetség vezetésével, a Magyar Turisztikai Ügynökség Zrt. és a Magyar Turisztikai Szövetség Alapítvány részvételével alakult konzorcium által, valamint a Széchenyi 2020, Magyarország Kormánya és az Európai Unió Regionális Fejlesztési Alap támogatásával jött létre.
Csatlakozz hozzánk, légy te is felhasználónk!aria.download.appstorearia.download.playstore
Minőségi díj az Év Honlapja megmérettetésen Turizmus valamint Életmód és Sport kategóriában, emellett Az Év Applikációja 2021-ben.